Paris Metrolinje 1

Metroen i Paris' linje 1 går mellom La Défense – Grande Arche og Château de Vincennes.

Linjen ble tatt i bruk i 1900 som den første linjen i Paris' metro og ferdigstilt i forbindelse med verdensutstillingen i 1900. Dagens lengde er 16,5 km. Linjen ble automatisert med førerløse tog i 2013.

Strekningen trafikkeres av Alstoms vognsett MP05. 

Historikk
19. juli 1900: Åpning av linjestrekningen Porte Maillot-Porte de Vincennes. Ved åpningen var bare 8 av stasjonene i drift, de 10 andre fulgte etter perioden 6. august-1. september samme år. Strekningen følger en øst-vest akse i Paris.
Mars 1934: Forlengelse østover til Château de Vincennes
April 1937: Forlengelse vestover til Pont de Neuilly
April 1992: Forlengelse til La Défense – Grande Arche. Dette området hadde allerede fra 1970-tallet blitt betjent av forstadstoglinjen RER A.
Februar 2013: Linjen ble automatisert med førerløse tog. 
Linjen er besluttet forlenget til Nanterre-Préfecture.

 Referanser 


Kategori:Jernbanestrekninger i Frankrike
Kategori:Jernbanestrekninger åpnet i 1900
Kategori:1900 i Frankrike